section_heading: Pozadina
paragraph_text: Od početka 4. stoljeća pr. Kr. Karijom je vladala lokalna dinastija Hekatomnida,<ref> koju je osnovao perzijski vladar Artakserkso II. imenujući Hekatomna na mjestu satrapa. Hekatomno je imao petero djece; tri sina (Mauzola, Idrieja i Piksodara) i dvije kćeri (Artemiziju II. i Adu), od kojih su svi na određeno vrijeme vladali Karijom. Dinastija je bila poznata po incestoidnim brakovima, budući kako su se spomenute dvije kćeri udale za dva starija brata. Kada je Ada naslijedila Idrieja nakon njegove smrti, najmlađi sin Piksodar nije se slagao s takvim razvojem događaja jer je imao pretenzije na karijsko prijestolje. On 340. pr. Kr. svrgava Adu koja se sklanja u citadeli Alindi, no Piksodar umire nakon šest godina vladavine. Budući kako se perzijski plemić Orontobat oženio njegovom kćeri, Darije III. ga 334. pr. Kr. imenuje satrapom Karije.